IPL में पहली बार नो-वाइड बॉल पर DRS, तुषार बने पहले इम्पैक्ट प्लेयर
Chennai Super Kings Vs Gujarat Titans Ahmedabad Moments Update; Follow (CSK VS GT) Latest Photos and Video Updates on Dainik Bhaskar. भारत-ऑस्ट्रेलिया के बीच चौथा टेस्ट ड्रॉ रहा। अहमदाबाद के नरेंद्र मोदी स्टेडियम में सोमवार को पांचवें दिन ऑस्ट्रेलिया ने अपनी दूसरी पारी 175/2 के स्कोर पर घोषित की
इंडियन प्रीमियर लीग (IPL) के 16वें सीजन का शुक्रवार को आगाज हुआ। टूर्नामेंट का पहला मुकाबला चेन्नई सुपर किंग्स और गुजरात टाइटंस के बीच खेला गया। मैच के दौरान IPL में तीन चीजें पहली बार देखी गईं। इम्पैक्ट प्लेयर लाए गए और नो बॉल - वाइड बॉल के लिए रिव्यू भी लिया गया।
टॉस जीत कर पहले फील्डिंग करने उतरी गुजरात टाइटंस ने 5 विकेट से मुकाबला जीत लिया। पढ़ें पूरी खबर 
इसके अलावा मैच में कई मोमेंट्स देखने को मिले जो कि चर्चा में रहे। मैच में CSK के कप्तान महेंद्र सिंह धोनी के बैटिंग के लिए क्रीज पर आते ही स्टेडियम में 'धोनी...धोनी' गूंज उठा। ऋतुराज गायकवाड़ के आउट होने पर कॉन्ट्रोवर्सी हुई। केन विलियमसन कैच लेने की कोशिश में इंजर्ड हो गए और CSK के तुषार देशपांडे IPL इतिहास के पहले इम्पैक्ट प्लेयर बने। मैच के ऐसे ही टॉप मोमेंट्स इस खबर में हम जानेंगे...​​
तुषार देशपांडे IPL के पहले इम्पैक्ट प्लेयर
पहली पारी खत्म होने के बाद चेन्नई सुपर किंग्स ने तुषार देशपांडे को इम्पैक्ट प्लेयर के रूप में शामिल किया। वह IPL के पहले इम्पैक्ट प्लेयर बने और उन्होंने बैटर अंबाती रायुडू को रिप्लेस किया। हालांकि, तुषार कुछ खास इम्पैक्ट नहीं डाल सके। उन्होंने 3.2 ओवर में 51 रन दिए और एक ही विकेट ले सके।
वहीं गुजरात ने इंजर्ड केन विलियमसन की जगह साई सुदर्शन को इम्पैक्ट प्लेयर के रूप में शामिल किया। उन्होंने 17 बॉल पर 22 रन बनाए। सुदर्शन के विकेट के वक्त गुजरात का स्कोर 90/2 था और टीम को 66 बॉल में 89 रन की जरूरत थी। राहुल तेवतिया और राशिद खान की नाबाद पारियों से गुजरात ने 19.2 ओवरों में 5 विकेट से मैच जीत लिया। तेवतिया ने विनिंग शॉट लगाया।
गिल और विजय शंकर ने लिया नो बॉल और वाइड पर रिव्यू 
IPL में पहली बार वाइड और नो बॉल पर रिव्यू लेने का नियम आया है। गुजरात के बल्लेबाज शुभमन गिल ने इसे सबसे पहले यूज किया। 14वें ओवर की आखिरी बॉल पर CSK के राजवर्धन हैंगरगेकर ने ओवर की दूसरी बाउंसर फेंकी। अंपायर ने नो बॉल नहीं दी। इस पर गिल ने रिव्यू लिया, लेकिन वह असफल रहे।
दूसरा रिव्यू 18वें ओवर की पांचवी गेंद पर आया। राजवर्धन हैंगरगेकर ने ऑफ स्तूप की ओर वाइड फुल टॉस फेंकी। इस पर विजय शंकर ने वाइड के लिए रिव्यू लिया, लेकिन असफल रहे।
मोईन अली रिव्यू में बचे, एक गेंद बाद आउट
पहली पारी में चेन्नई सुपर किंग्स के मोईन अली ताबड़तोड़ बैटिंग कर रहे थे। पावरप्ले के आखिरी ओवर में राशिद खान ने उन्हें पैड पर गेंद मारी। अंपायर ने मोईन को LBW करार दिया, लेकिन DRS में वह बच गए।
ओवर की चौथी गेंद पर मोईन ने चौका लगाया और पांचवीं गेंद पर आगे निकलकर बड़ा शॉट खेलने के कोशिश में वह कैच आउट हो गए। मोईन के आउट होने के बाद CSK पावरप्ले में 2 विकेट के नुकसान पर 51 रन ही बना सकी।
कैच लेने में इंजर्ड हुए केन विलियमसन 
गुजरात टाइटंस के बैटर केन विलियमसन पहली पारी में बाउंड्री लाइन पर कैच लेने की कोशिश में इंजर्ड हो गए। 13वें ओवर की तीसरी बॉल गुजरात के जोशुआ लिटिल ने शॉर्ट पिच फेंकी। चेन्नई के गायकवाड ने शॉट खेला, बॉल मिड-विकेट की ओर गई। बाउंड्री पर खड़े विलियमसन ने जंप मारकर कैच लेने की कोशिश की। विलियमसन ने छक्का तो नहीं होने दिया, लेकिन अपना घुटना इंजर्ड करा लिया।
फिजियो और टीम के बाकी प्लेयर्स उन्हें मैदान से उठाकर ड्रेसिंग रूम में ले गए। वह मैच में फिर फील्डिंग और बैटिंग करने नहीं उतरे। उनकी जगह गुजरात ने साई सुदर्शन को इम्पैक्ट प्लेयर के रूप में शामिल किया और उन्ही से बैटिंग भी कराई। इस इंजरी के वक्त चेन्नई का स्कोर 120/3 था।
गायकवाड के विकेट पर कॉन्ट्रोवर्सी 
चेन्नई सुपर किंग्स के ओपनर ऋतुराज गायकवाड ने 50 बॉल पर 92 रन बनाए। इस पारी में उन्होंने 4 चौके और 9 छक्के लगाए। 18वें ओवर की पहली बॉल गुजरात के अल्जारी जोसेफ ने हाई फुल टॉस फेंकी। गायकवाड ने शॉट खेला, लेकिन लॉन्ग ऑन पर शुभमन गिल के हाथों कैच आउट हो गए।
अंपायर ने इस गेंद पर नो-बॉल चेक करने के लिए थर्ड अंपायर से चर्चा की। रिव्यू में नजर आया कि बॉल कमर से ऊपर नहीं थी, इसलिए गायकवाड आउट रहे और उन्हें पवेलियन लौटना पड़ा। इस वक्त टीम का स्कोर 151/5 था।
धोनीमय हो गया स्टेडियम
चेन्नई सुपर किंग्स के कप्तान महेंद्र सिंह धोनी करीब 10 महीने बाद क्रिकेट की फील्ड पर नजर आए। वह 18वें ओवर की चौथी बॉल पर रवींद्र जडेजा के आउट होने के बाद बैटिंग करने आए। उनके पिच पर आते ही अहमदाबाद के नरेंद्र मोदी स्टेडियम में बैठे सवा लाख से ज्यादा दर्शक 'धोनी...धोनी...' का शोर करने लगे।
धोनी ने मैच में 7 बॉल पर एक चौके और एक छक्के की मदद से 14 रन बनाए। वह नाबाद रहे और अपनी टीम का स्कोर 178 तक ले गए।
अब मैच की कुछ और रोचक फोटोज देखें...
IPL से जुड़ी ये खबरें भी पढ़ें..
IPL में गुजरात से लगातार तीसरा मैच हारी चेन्नई:सीजन के पहले मुकाबले में टाइटंस ने 5 विकेट से हराया, गिल ने बनाए 63 रन
डिफेंडिंग चैंपियन गुजरात टाइटंस ने इंडियन प्रीमियर लीग (IPL) के 16वें सीजन में जीत से शुरुआत की है। टीम ने 4 बार की विजेता चेन्नई सुपर किंग्स को रोमांचक मुकाबले में 5 विकेट से हराया। यह गुजरात की चेन्नई पर लगातार तीसरी जीत है। टीम को आखिरी ओवर में 8 रनों की जरूरत थी। जिसे डिफेंडिंग चैंपियन ने 4 बॉल रहते हासिल कर लिया। राहुल तेवतिया ने विजयी चौका जमाया। पढ़ें पूरी खबर 
IPL के बाद 80% टेस्ट में जीत-हार का फैसला:वनडे में 17 बार 400+ स्कोर बने; 5 साल में 1400+ T20I खेले गए 
इंडियन प्रीमियर लीग का 16वां सीजन कल से शुरू हो रहा है। गुजरात टाइटंस और चेन्नई सुपरकिंग्स के बीच अहमदाबाद में सीजन का पहला मैच होगा। करीब 15 साल पहले 18 अप्रैल 2008 को KKR और RCB के बीच टूर्नामेंट इतिहास का पहला मैच खेला गया था। पढ़ें पूरी खबर